হস্তিনাপুর ভারতের আর এক মহা সমৃদ্ধ নগরী। রাজ ক্ষমতায় সমাসীন দুর্যোধন আর তার ভাই দুঃশাসন গভীর চিন্তায় মগ্ন। দুঃশাসন বললে, “অজ্ঞাতবাসের ফাণ্টুসি বহুত হয়েছে দাদা! মালগুলো কোন জঙ্গলে ঘাপটি মেরে আছে সে তো আমরা জানিই। তুমি হুকুম দাও তো মাল খালাস করে আসি? হস্তিনাপুরের জমির দর দিন দিন বাড়ছে! এসব মান্ধাতা আমলের প্রাসাদ ফ্যাসাদ বেচে দিয়ে ফাস্টোকেলাস পালেসিয়াল বাংলো বানাব! রথ-গ্যারাজ, সুইমিং পুল, পাব কর্নার, আহহ, এই তো জীবন!”